Document ID: 32006R0260

KOMMISSIONENS FORORDNING (EF) Nr. 260/2006
af 15. februar 2006
om ændring af forordning (EF) nr. 1573/2005 om åbning af en løbende licitation med henblik på salg på EF-markedet af rug fra det tyske interventionsorgan med henblik på forarbejdning til bioethanol, som skal anvendes til produktion af biobrændstoffer i Fællesskabet
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1784/2003 af 29. september 2003 om den fælles markedsordning for korn (1), særlig artikel 6, og
ud fra følgende betragtninger:
(1)
Den anvendelse af bioethanol fremstillet af rug, som sker inden for rammerne af den licitation, der blev åbnet ved Kommissionens forordning (EF) nr. 1573/2005 (2) med henblik på en slutproduktion af biobrændstoffer, indebærer, at der er involveret forskellige erhvervsdrivende, og at bioethanolen skal transporteres til de industrianlæg, hvor bioethanolen tilsættes andre brændstoffer.
(2)
Under hensyn til de anvendte økonomiske kredsløb, som indebærer transport af bioethanolen, er det nødvendigt, at der er mulighed for at oplagre bioethanolen hos mellemmænd, ved at bioethanolen blandes med tilsvarende produkter, der ikke er fremstillet inden for rammerne af den pågældende licitation. Det er imidlertid nødvendigt, at de mængder, der er fremstillet inden for rammerne af licitationen, fortsat er sporbare.
(3)
Forordning (EF) nr. 1573/2005 bør ændres i overensstemmelse hermed.
(4)
Foranstaltningerne i denne forordning er i overensstemmelse med udtalelse fra Forvaltningskomitéen for Korn -
UDSTEDT FØLGENDE FORORDNING:
Artikel 1
Artikel 8, stk. 3, i forordning (EF) nr. 1573/2005 affattes således:
»3. Uanset artikel 7, stk. 1, litra a), i forordning (EØF) nr. 3002/92 er beviset for opfyldelsen af forpligtelserne vedrørende anvendelsen af rug blevet ført, når rugen er oplagret i en bioethanolforarbejdningsvirksomhed, når rugens forarbejdning til bioethanol har fundet sted, og når biobrændstofproducenten beviser, at denne bioethanol er blevet forarbejdet til biobrændstof. Beviset for forarbejdningen til biobrændstof føres ved hjælp af de forskellige intervenienters lagerregnskaber og ved fremlæggelse af dokumentation for produkternes bevægelser. På denne baggrund kan den mellemliggende oplagring af bioethanolen ske ved blanding med anden bioethanol.«
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 15. februar 2006.

Labels: 3
18
17
14